|  |  |
| --- | --- |
|  | OBČINA ŠENČUR  Kranjska cesta 11  4208 Šenčur  tel. 04 – 2519-100 fax. 2519-111  e-mail:obcina@sencur.si  url:www.sencur.si |

**Občina Šenčur**

**Komisija za mandatna vprašanja, volitve in imenovanja**

**Kranjska 11**

4208 Šenčur

Datum: 18.5.2018

**Z A P I S N I K**

5.redne seje Komisije za mandatna vprašanja, volitve in imenovanja, ki je potekala v četrtek, 17.5.2018, v času od 19.30 do 20.30 ure, v sejni sobi Doma krajanov Šenčur, Kranjska c. 2, Šenčur.

Prisotni so bili: Mirko Kozelj, Simon Kuhar in Sebastian Mohar

**Dnevni red**

1. Priprava predloga za imenovanje člana Sveta OZG
2. Razno

**Ad.1**

Komisija za mandatna vprašanja, volitve in imenovanje je bila na podlagi obvestila direktorja javnega zavoda Osnovno zdravstvo Gorenjske seznanjena, da v juniju 2018 poteče mandat članom Sveta zavoda - Osnovno zdravstvo Gorenjske (v nadaljevanju: Svet OZG).

Kot določa 19. člen Statuta Osnovnega zdravstva Gorenjske (Uradni list RS, št. 63/16 - UPB), je Svet OZG najvišji organ upravljanja zavoda. Šteje 26 članov, od tega je 18 članov imenovanih s strani občin ustanoviteljic. Občina Šenčur kot soustanoviteljica zavoda, v Svet OZG imenuje enega člana.

Na podlagi poziva članom Občinskega sveta Občine Šenčur, da posredujejo predloge kandidata za člana Sveta zavoda - Osnovno zdravstvo Gorenjske za mandatno obdobje od 20.6.2018 do 19.6.2022, je na občinsko upravo v predpisanem roku, to je do srede, 16.5.2018 do 12. ure prispel 1 predlog.

Aleš Perič Močnik in stranka SDS sta za člana sveta OZG predlagala Marjana Kristanca, Vogljanska c. 28, Šenčur, zdravnika specialista, zaposlenega v Kliniki Golnik.

Predlagani je že do sedaj opravljal funkcijo člana sveta OZG. Dobro pozna delovanje, sestavo in stanje v zdravstvu, saj je strokovno vpleten v njegovo delovanje. G. Kristanc se z omenjenim predlogom strinja, saj je podal pisno izjavo.

Občinskemu svetu zato predlagamo da sprejme naslednji

**SKLEP:**

**Za člana sveta OZG se mandatno obdobje od 20.6.2018 do 19.6.2022** se **imenuje Marjan Kristanc, zdravnik specialist, Vogljanska c. 28, Šenčur, zaposlen v Kliniki Golnik.**

**Ad.2**

Ni bilo razprave.

Zapisala:

Damjana Kastelic l.r

Predsednik KMVI:

Mirko Kozelj l.r